《山居》
宋代·王之望

山居入长夏，草树绕我屋。
微风披拂之，有声来肃肃。
葳蕤摇散影，掩冉飘暗馥。
百合开数花，孤芳更清淑。
我卧北窗下，午枕睡方足。
挹此一襟凉，泠然若堪掬。
坐使万虑空，乐哉谢羁束。
有同颜氏子，坐忘遗耳目。
又如慧可师，安心得归宿。
落日行庭前，披衣自扪腹。
閒扶旧僵石，细数新上竹，
小禽时下来，相鸣入丛簇。
见我不惊飞，人禽两幽独。

作者简介：王之望（1102-1170），南宋著名诗人、书法名家。字瞻叔。南宋襄阳谷城人（今湖北省谷城县），后寓居台州（今浙江省临海县）。其父王纲，任徽州（今安徽省歙县）通判（与知府、知州共治政事），因反对金人立卖国求荣的张邦昌为君，为时人所敬重。绍兴八年（1138年）中进士，乾道六年（1170年）卒于临海。所著有《汉滨集》、《奏议》、《经解》等行于世。南宋高宗、孝宗时期著名诗人。